Sýn hf. tapaði 71 milljón króna á þriðja ársfjórðungi samanborið við 207 milljóna hagnað á sama tímabili í fyrra . EBITDA félagsins á ársfjórðnungnum nam 1.623 milljónum og lækkaði um 162 milljónir milli ára . Tapið nú skýrist að mestu af einskiptiskostnaði vegna uppgjörs á vaxtasamningi og starfslokagreiðslum . Hagnaður fyrstu níu mánaða ársins er nú 384 milljónir króna sem skýrist af söluhagnaði á P / F Hey , dótturfélagi Sýnar í Færeyjum . Heildartekjur félagsins drógust saman um rúmlega 160 milljónir á milli samanburðarfjórðunga og voru 4.878 milljónir . Tekjur á fyrstu þremur mánuðum ársins hafa samanlagt dregist saman um rúmlega 450 milljónir króna . Handbært fé frá rekstri nam 1.235 milljónum og jókst um 50 milljónir milli samanburðarfjórðunga . „ Uppgjörið er vitnisburður um að við höfum náð tökum á rekstrinum . Nýtt spáferli sem unnið er eftir gefur okkur mun betri mynd af undirliggjandi þáttum og við teljum að það muni leiða til frekari bata í rekstri á næstu fjórðungum . Sjóðstreymi 3. ársfjórðungs batnar á milli ára og reksturinn batnar umtalsvert frá öðrum ársfjórðungi . Aðgerðir sem gripið var til í sumar , með endursamningum við birgja og fækkun stöðugilda mun koma fram í rekstri við lok ársins og að fullu á nýju ári , “ er haft eftir Heiðari Guðjónssyni , forstjóra Sýn , í tilkynningu . Þá tilkynnti Sýn einnig í dag að samkomulag hefði náðst um kaup félagsins á öllu hlutafé í upplýsingatæknifyrirtækinu Endor . Samkomulagið er venju samkvæmt háð fyrirvörum frá Samkeppniseftirlitnu . Fyrst var sagt frá fyrirhuguðum viðskiptum í Viðskiptablaðinu í sumar . „ Með kaupunum teljum við að við getum sótt frekar inn á þennan markað alþjóðlega , að færa rekstur á ofurtölvum og gagnaverum til Íslands . Við sjáum líka fram á að geta dýpkað þjónustuna við þau fyrirtæki sem eru í viðskiptum við okkur nú þegar . Við verðum þá komin með teymi sem er sérhæft upplýsingatæknirekstri og meðhöndlun síaukins gagnamagns , “ sagði Heiðar af því tilefni .